Game of Thrones

| Game of Thrones |
| --- | --- |

Tyyli:  fantasia
Kestoaika:  47–82 minuuttia
Luoja(t):   David Benioff  D. B. Weiss 
Perustuu:  George R. R. Martinin kirjasarjaan Tulen ja jään laulu
Pääosissa:   Pääosissa   Peter Dinklage  Lena Headey  Nikolaj Coster-Waldau  Emilia Clarke  Kit Harington  Sophie Turner  Iain Glen  Aidan Gillen  Maisie Williams  Alfie Allen  Isaac Hempstead-Wright  Rory McCann  Jack Gleeson  Michelle Fairley  Richard Madden  Sean Bean  Mark Addy  Harry Lloyd  Conleth Hill  John Bradley  Jerome Flynn  Charles Dance  Sibel Kekilli  James Cosmo  Joe Dempsie  Dean-Charles Chapman  Tom Wlaschiha  Jason Momoa  Liam Cunningham  Carice van Houten  Natalie Dormer  Stephen Dillane  Rose Leslie  Oona Chaplin  Gwendoline Christie  Hannah Murray  Michael McElhatton  Kristofer Hivju  Iwan Rheon  Michiel Huisman  Nathalie Emmanuel  Indira Varma  Jonathan Pryce  
Alkuperämaa:  Yhdysvallat
Alkuperäiskieli:  englanti
Verkko:  USA HBO FIN C More FIN Yle TV2/Yle HD FIN HBO Nordic
Esitetty:  USA 17. huhtikuuta 2011 – 19. toukokuuta 2019 FIN 12. tammikuuta 2012 – jatkuu edelleen
Tuotantokausia:  8
Jaksoja:  73 (luettelo jaksoista)
Tunnuskappale:  Ramin Djawadin säveltämä
Tuotanto
Tuottaja(t):   Frank Doelger  Carolyn Strauss  Greg Spence 
Vastaava(t) tuottaja(t):   David Benioff  D. B. Weiss  Carolyn Strauss  Frank Doelger  Bernadette Caulfield 
Ohjaaja(t):   Jack Bender  Alex Graves  Michelle MacLaren  Neil Marshall  Daniel Minahan  Mark Mylod  David Nutter  Daniel Sackheim  Alik Sakharov  Miguel Sapochnik  Tim Van Patten  Jeremy Podeswa  Michael Slovis  Alan Taylor 
Käsikirjoittaja(t):   David Benioff  D. B. Weiss  Bryan Cogman  George R. R. Martin  Vanessa Taylor  Dave Hill  Jane Espenson 
Säveltäjä(t):  Ramin Djawadi
Kuvaaja(t):   Alik Sakharov  Marco Pontecorvo  Matthew Jensen 
Tuotantoyhtiö(t):  HBO
Seuraaja:  House of the Dragon
Aiheesta muualla
Virallinen sivusto
IMDb 
Game of Thrones on yhdysvaltalainen fantasiadraamasarja, jonka ovat luoneet David Benioff ja D. B. Weiss. Se perustuu George R. R. Martinin Tulen ja jään laulu -fantasiakirjasarjaan. Sarja sijoittuu Westerosin ja Essosin maanosiin, joissa yhdeksän vuotta kestänyt kesä on muuttumassa talveksi. Westerosin aatelissuvut kamppailevat sen Seitsemän kuningaskunnan vallasta sillä aikaa, kun kylmässä pohjoisessa valtavan jäämuurin takana vanhat taruolennot tulevat uudestaan esiin, uhaten koko Westerosin turvallisuutta.
Sarja käsittelee hahmojensa kautta monia teemoja ja ongelmia, kuten yhteiskuntaluokkia, uskontoa, sotaa ja väkivaltaa, seksiä, rikosta ja rangaistusta, sekä lojaaliutta ja oikeutta. Sarjaa on kuvattu Belfastissa, Pohjois-Irlannissa sekä muun muassa Espanjassa, Islannissa, Kroatiassa, Maltalla, Marokossa ja Skotlannissa.
George R. R. Martin toimi yhtenä sarjan vastaavista tuottajista ja myös käsikirjoitti muutaman jakson. Benioff ja Weiss ovat käsikirjoittaneet suurimman osan sarjan jaksoista ja he toimivat sarjan pyörittäjinä. Sarjan on tuottanut HBO, joka esitti sen ensimmäisen tuotantokauden keväällä 2011. Suomessa Canal+ esitti sarjan ensimmäisen kauden keväällä 2011 ja Yle TV2 alkoi esittää sitä 12. tammikuuta 2012. Sarjan kahdeksas ja viimeinen kausi esitettiin keväällä 2019.
Sarja rikkoi kotimaassaan katsojaennätyksiä ja saavutti laajan, aktiivisen ja kansainvälisen fanikunnan. Se on ollut arvostelijoiden keskuudessa hyvin suosittu, mutta on saanut myös kritiikkiä sen jatkuvan seksin, väkivallan ja seksuaalisen väkivallan käytöstä. Sarja on saanut useita palkintoja, muun muassa 59 Primetime Emmy -palkintoa, joka on kaikkien aikojen suurin Emmy-palkintojen määrä. Parhaasta draamasarjasta sarja palkittiin neljästi vuosina 2015, 2016, 2018 ja 2019. Sarja on saanut myös Hugo-palkinnon ja Peabody-palkinnon vuonna 2011 sekä viisi Parhaan draamasarjan Golden Globe -ehdokkuutta (2012 ja 2015–2018).
Isosta näyttelijäkaartista Peter Dinklage on palkittu neljästi roolistaan Tyrion Lannisterina parhaan miessivuosan Primetime Emmyllä (2011, 2015, 2018 ja 2019) ja parhaan miessivuosan Golden Globella vuonna 2012. Primetime Emmy -ehdokkuudet sarjan näyttelijöistä ovat saaneet Lena Headey, Emilia Clarke, Kit Harington, Maisie Williams, Nikolaj Coster-Waldau, Diana Rigg, Carice van Houten, Gwendoline Christie, Sophie Turner, Max von Sydow ja Alfie Allen.